טינה מורפורגו

טינה מורפורגו (בקרואטית: Tina Morpurgo; 6 במרץ 1907 – 1 ביוני 1944) הייתה ציירת יהודייה-קרואטית בולטת מספליט, שנרצחה בשואה.

ביוגרפיה
מורפורגו נולדה ב-6 במרץ 1907 בספליט למשפחת מורפורגו היהודית, שמקורה במרבורג, גרמניה. אחרי שסיימה את התיכון, התמסרה לציור, ובשנת 1931 הציגה תערוכת יחיד ראשונה ובה למעלה מחמישים מיצירותיה בצבע שמן, טמפרה ורישום. בשנת 1932 למדה מורפורגו בבית ספר פרטי בטריאסטה. היא תכננה להמשיך בלימודיה ובהמשך להתפתח מקצועית בתחום האמנות במינכן, אך עקב עליית הנאצים לשלטון והמשבר הכלכלי, היא נשארה בעיר הולדתה, והפסיקה לצייר.

בשנת 1943 היא גורשה למחנה הריכוז באנייצה יחד עם הוריה. ב-1 ביוני 1944 נרצחה מורפורגו בידי האס אס. למרות עובדה ידועה זו, בתקופת יוגוסלביה הקומוניסטית היא הייתה רשומה לשווא ברשימת קורבנות יאסנובאץ שנרצחו על ידי האוסטאשה, כחלק מהתעמולה הקומוניסטית נגד קרואטים. מידע כוזב זה התקבל גם על ידי מוזיאון ארצות הברית לזכר השואה במהלך ייבוא מסיבי של נתונים שלא נבדק. ציוריה נשמרו על ידי בני משפחתה וחבריה ששרדו. מאוחר יותר הוצגו ציוריה, בשנת 1974, בקהילה היהודית בספליט, בקהילה היהודית בבלגרד, ובמוזיאון להיסטוריה יהודית בבלגרד בשנת 1975.

הערות שוליים 

אמניות יהודיות
אמנים יהודים
אסירים בגטאות
ציירות יהודיות
ציירים יהודים
נספים במחנות ריכוז והשמדה
יהודים בשואה: יוגוסלביה
ציירים שנספו בשואה
ילידות 1907
נפטרות ב-1944